ಪುಟ್ನಂಜ (ಚಲನಚಿತ್ರ)

***ಪುಟ್ನಂಜ*** ೧೯೯೫ ರಲ್ಲಿ ರವಿಚಂದ್ರನ್ ನಿರ್ದೇಶಿಸಿದ ಮತ್ತು ಎ.ನರಸಿಂಹನ್ ನಿರ್ಮಾಣದ ಕನ್ನಡ ಭಾಷೆಯ ಚಿತ್ರ. ಈ ಚಿತ್ರದಲ್ಲಿ ರವಿಚಂದ್ರನ್, ಮೀನಾ, ಉಮಾಶ್ರೀ, ಲೋಕೇಶ್ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಹಂಸಲೇಖ ಸಂಗೀತ ಸಂಯೋಜಿಸಿದ್ದಾರೆ. ಚಿತ್ರದ ಕಥಾವಸ್ತುವು ೧೯೭೨ ರ ತಮಿಳು ಚಲನಚಿತ್ರ *ಪಟ್ಟಿಕದ ಪಟ್ಟನಾಮದಿಂದ* ಸ್ಫೂರ್ತಿ ಪಡೆದಿದೆ.

## ಕಥಾವಸ್ತು 
ಈ ಚಿತ್ರವು "ಪುಟ್ನಂಜ" ( ರವಿಚಂದ್ರನ್ ) ಎಂಬ ರೈತನ ಕಥೆಯನ್ನು ಚಿತ್ರಿಸುತ್ತದೆ. ಪುಟ್ನ೦ಜನು ಮೈಸೂರು ಜಿಲ್ಲೆಯ ನಂಜನಗೂಡು ಪಟ್ಟಣದ ಬಳಿ ಪುಟ್ಮಲ್ಲಿ (ಉಮಾಶ್ರೀ) ಎಂಬ ತನ್ನ ಅಜ್ಜಿಯೊಂದಿಗೆ ವಾಸಿಸುತ್ತಿರುತ್ತಾನೆ. ಪುಟ್ನಂಜ ಹಳ್ಳಿಯ ಪ್ರತಿಯೊಬ್ಬರಿಂದಲೂ ಗೌರವಿಸಲ್ಪಟ್ಟ ವ್ಯಕ್ತಿಯಾಗಿದ್ದು,  ಬಡವರು ಮತ್ತು ಹಿಂದುಳಿದವರ ಕಡೆಗೆ ಅವನ ದಯೆಯಿಂದ ಎಲ್ಲರಿಗೂ ಚಿರಪರಿಚಿತರಾಗಿರುತ್ತಾನೆ. ಭಾರತಕ್ಕೆ ರೋಜಾ (ಮೀನಾ ) ಆಗಮನಕ್ಕೆ ಸಂಬಂಧಿಸಿದ ಸುದ್ದಿಯನ್ನು ಪುಟ್ನಂಜ ಕೇಳಿದಾಗ (ರೋಜಾಳು ಬಾಲ್ಯದಲ್ಲಿ ಅಧ್ಯಯನಕ್ಕಾಗಿ ಅಮೆರಿಕಕ್ಕೆ ಹೋಗಿರುತ್ತಾಳೆ ಮತ್ತು ಪುಟ್ನಂಜ ಅವಳನ್ನು ಮದುವೆಯಾಗಲು ಬಯಸುತ್ತಾನೆ) ಅವಳನ್ನು ಮದುವೆಯಾಗಲು ಪ್ರಸ್ತಾಪಿಸಲು ಅವಳ ಸ್ಥಳಕ್ಕೆ ಧಾವಿಸುತ್ತಾನೆ. ಪುಟ್ನಂಜ ಹೋಗಿ ಅವಳನ್ನು ಪ್ರಸ್ತಾಪಿಸಿದಾಗ, ಅವಳು ಅವನನ್ನು ಗುರುತಿಸುವುದಿಲ್ಲ ಮತ್ತು ಮುಂದಿನ ದಿನಗಳಲ್ಲಿ ಅವರ ಮದುವೆಯ ಬಗ್ಗೆ ಮಾತನಾಡಬಾರದೆಂದು ಸೂಚಿಸುತ್ತಾಳೆ. ಪುಟ್ನಂಜನ ಅತ್ತೆ ತನ್ನ ಮಗಳು ರೋಜಾ ಶ್ರೀಮಂತ, ವಿದ್ಯಾವಂತ ವ್ಯಕ್ತಿಯನ್ನು ಮದುವೆಯಾಗಬೇಕೆಂದು ಬಯಸುತ್ತಾಳೆ, ಆದ್ದರಿಂದ ಪುಟ್ನಂಜನ ಪ್ರಸ್ತಾಪವನ್ನು ವಿರೋಧಿಸುತ್ತಾಳೆ. ಆದರೆ ಅವನ ಮಾವ ( ಲೋಕೇಶ್ ) ತನ್ನ ಮಗಳನ್ನು ಪುಟ್ನ೦ಜನೇ ಮದುವೆಯಾಗಬೇಕೆಂದು ಬಯಸುತ್ತಾನೆ, ಏಕೆಂದರೆ ಪುಟ್ನ೦ಜನು ತುಂಬಾ ಕರುಣಾಮಯಿ ಮತ್ತು ಒಳ್ಳೆಯ ಮನುಷ್ಯನಾಗಿರುತ್ತಾನೆ. ಲೋಕೇಶ್ ತನ್ನ ಪತ್ನಿಗೆ ಗುಲಾಮನಾಗಿ ಕೆಲಸ ಮಾಡುತ್ತಿರುವುದರಿಂದ ತನಗೆ ಬೇಕಾದುದನ್ನು ಮಾಡಲು ಸಾಧ್ಯವಿಲ್ಲ.

ಒಮ್ಮೆ ಪುಟ್ನಂಜ ರೋಜಾ ಕುಟುಂಬವನ್ನು ತಮ್ಮ ಹಳ್ಳಿಯ ಉತ್ಸವಕ್ಕೆ ಬಂದು ಅವರೊಂದಿಗೆ ಕೆಲವು ದಿನಗಳನ್ನು ಕಳೆಯಲು ಪ್ರಸ್ತಾಪಿಸಿದಾಗ, ತಾರಾ ಹೋಗಲು ನಿರಾಕರಿಸಿತ್ತಾಳೆ, ಆದರೆ ಮಗಳ ಹಠಮಾರಿತನದಿಂದಾಗಿ ಆಕೆ ತಮ್ಮ ಹಳ್ಳಿಗೆ ಹೋಗಲು ಒಪ್ಪಿಕೊಂಡಳು. ರೋಜಾ ಪ್ರವಾಸವನ್ನು ತುಂಬಾ ಇಷ್ಟಪಡುತ್ತಾಳೆ ಮತ್ತು ಜನರ ಬಗ್ಗೆ ರವಿಚಂದ್ರನ್ ಗೆ ಇರುವ ದಯೆಯಿಂದ  ಅವನನ್ನು ಇಷ್ಟಪಡಲು ಪ್ರಾರಂಭಿಸುತ್ತಾಳೆ. ನಗರಕ್ಕೆ ಹಿಂದಿರುಗಿದ ನಂತರ ಲೋಕೇಶ್ ರೋಜಾಳನ್ನು ತನ್ನ ತಾಯಿ ವಿರೋಧಿಸಿದರೂ ಪುಟ್ನಂಜನನ್ನು ಮದುವೆಯಾಗುವಂತೆ ಮನವೊಲಿಸುತ್ತಾನೆ. ದಿನ ಕಳೆದಂತೆ ರೋಜಾ ಹಳ್ಳಿಯಲ್ಲಿ  ಅನುಸರಿಸಬೇಕಾದ ಎಲ್ಲಾ ನಿಯಮಗಳನ್ನು ನಿರ್ಲಕ್ಷಿಸಿ ನಗರದ ಹಾಗೆ ಜೀವನವನ್ನು ಆನಂದಿಸಲು ಪ್ರಯತ್ನಿಸುತ್ತಾಳೆ ಮತ್ತು ಒಂದು ದಿನ ಅವಳು ಗ್ರಾಮಸ್ಥರು ದೇವರು ಎಂದು ಪರಿಗಣಿಸುವ ನೇಗಿಲನ್ನು ಅನ್ನು ಸುಟ್ಟು ಮಿತಿಯನ್ನು ಮೀರಿದಳು. ನಂತರ ಈ ಕಾರ್ಯವನ್ನು ಎಸಗಿದ್ದಕ್ಕಾಗಿ ಪುಟ್ನಂಜ ಅವಳನ್ನು ಹೊಡೆದನು, ಇದು ರೋಜಾ ಗ್ರಾಮವನ್ನು ತೊರೆಯುವಂತೆ ಮಾಡುತ್ತದೆ. ಒಂದು ದಿನ ಅವಳು ಮಗುವಿಗೆ ಜನ್ಮ ನೀಡಲಿದ್ದಾಳೆಂದು ತಿಳಿದುಬಂದಿತು ಮತ್ತು ಅವಳು ಪುಟ್ನಂಜನಿಂದ ಯಾವುದೇ ಸಹಾಯವಿಲ್ಲದೆ ಮಗುವನ್ನು ನೋಡಿಕೊಳ್ಳಲು ನಿರ್ಧರಿಸಿದಳು. ಅವಳು ಮಗುವಿಗೆ ಜನ್ಮ ನೀಡಿದ ತಕ್ಷಣ, ಪುಟ್ಮಲ್ಲಿ ( ಉಮಾಶ್ರೀ ) ಮಗುವನ್ನು ಕರೆದುಕೊಂಡು ತನ್ನ ಗ್ರಾಮಕ್ಕೆ ಬರುತ್ತಾಳೆ. ರೋಜಾ, ಪುಟ್ನಂಜ ಮತ್ತು ಅವಳ ಮಗುವಿಲ್ಲದೆ ಬದುಕಲು ಸಾಧ್ಯವಿಲ್ಲ ಎಂದು ತಿಳಿದಾಗ ಅವಳು ಅವನ ಹಳ್ಳಿಯತ್ತ ಧಾವಿಸುತ್ತಾಳೆ ಮತ್ತು ಇಬ್ಬರೂ ಸಂತೋಷದ ಜೀವನವನ್ನು ನಡೆಸುತ್ತಾರೆ. 

## ಪಾತ್ರವರ್ಗ 
* ರವಿಚಂದ್ರನ್ - ಪುಟ್ನಂಜನ ಪಾತ್ರದಲ್ಲಿ
* ಮೀನ - ರೋಜಾ ಪಾತ್ರದಲ್ಲಿ
* ಉಮಾಶ್ರೀ - ಪುಟ್ಮಲ್ಲಿ ಪಾತ್ರದಲ್ಲಿ
* ಲೋಕೇಶ್ -  ಪುಟ್ನಂಜನ ಮಾವನಾಗಿ
* ಸತ್ಯಜಿತ್
* ಕವಿತಾ ದಶರಥರಾಜ್ - ರೋಜಾ ಅವರ ತಾಯಿ
* ಪೂಜಾ ಲೋಕೇಶ್

## ಧ್ವನಿಪಥ 
ಹಂಸಲೇಖ ಅವರು ಸಾಹಿತ್ಯವನ್ನು ಬರೆದಿದ್ದಾರೆ ಮತ್ತು ಚಿತ್ರದ ಎಲ್ಲಾ ಹಾಡುಗಳನ್ನು ಸಂಯೋಜಿಸಿದ್ದಾರೆ. ಈ ಆಲ್ಬಂ ಎಂಟು ಧ್ವನಿಪಥಗಳನ್ನು ಹೊಂದಿದೆ.  ಆಲ್ಬಂನ ಹಾಡುಗಳಲ್ಲಿ ಒಂದಾದ ದಸರಾ ಗೊಂಬೆ ಐರನ್ ಮೈಡನ್ ರ ಮದರ್ ರಷ್ಯಾ ಹಾಡಿನಿಂದ ಭಾರೀ ಸ್ಫೂರ್ತಿ ಪಡೆದಿದೆ.  ಚಲನಚಿತ್ರದ ಆಡಿಯೋ ಹಾಡುಗಳು ಜನಪ್ರಿಯ ಹಿಟ್ ಆಗಿದ್ದು, ಕೇವಲ ಹಾಡುಗಳಿಂದಲೇ ಚಲನಚಿತ್ರದ ಬಜೆಟ್ಗಿಂತ ಹೆಚ್ಚಿನದನ್ನು ಸಂಗ್ರಹಿಸಿದೆ ಎಂದು ವದಂತಿಗಳು ಸೂಚಿಸಿವೆ. ಪ್ರೇಮಲೋಕದಿಂದಲೇ ರವಿಚಂದ್ರನ್ ಮತ್ತು ಹಂಸಲೇಖ ಸಂಯೋಜನೆಯು ಇಡೀ ಆಡಿಯೋ ಉದ್ಯಮದ ಕಣ್ಣು ತೆರೆಸುವಂತಿತ್ತು, ಕನ್ನಡ ಆಡಿಯೋ ಉದ್ಯಮದ ಸಾಮರ್ಥ್ಯವನ್ನು ಬಹಿರಂಗಪಡಿಸಿತು.

## ಪ್ರಶಸ್ತಿಗಳು 
ಉಮಾಶ್ರೀ "ಪುಟ್ಮಲ್ಲಿ" ಪಾತ್ರಕ್ಕಾಗಿ ಅತ್ಯುತ್ತಮ ಪೋಷಕ ನಟಿಯಾಗಿ ಫಿಲ್ಮ್ ಫೇರ್ ಪ್ರಶಸ್ತಿಯನ್ನು ಪಡೆದರು. ಉಮಾಶ್ರೀ ಅವರನ್ನು ಚಲನಚಿತ್ರದಲ್ಲಿ ನಟಿಸುವ ಮೊದಲು ಅವರ ಸಾಮರ್ಥ್ಯದ ಬಗ್ಗೆ ರವಿಚಂದ್ರನ್ ಮೊದಲೇ ಸಂಶಯ ಹೊಂದಿದ್ದರು, ಆದರೆ ನಟಿ ವಯಸ್ಸಾದ ಮಹಿಳೆಯ ಪಾತ್ರವನ್ನು ಅದ್ಭುತವಾಗಿ ನಿರ್ವಹಿಸಿದರು ಅದನ್ನು ಪ್ರೇಕ್ಷಕರು ಶ್ಲಾಘಿಸಿದರು.

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ಭಾರತದ ಚಲನಚಿತ್ರ
ವರ್ಗ:೧೯೯೫ ಚಲನಚಿತ್ರಗಳು